ઉલ્લેખનીય છે કે, એ વિડિયોમાં જોઈ શકાય છે કે મહિલા એની સફેદ રંગની કારમાં એનાં સાત મહિનાનાં પુત્રની સાથે બેઠી છે અને એની કારને ટોઈંગ વેન પકડે છે અને ખેંચવાનું શરૂ કરે છે. તે મહિલાએ ટ્રાફિક કોન્સ્ટેબલને વિનંતી કરી હતી. પોલીસ અધિકારીએ પોતાના નામનો બેજ પણ પહેર્યો નહોતો. આસપાસ ભેગા થઈ ગયેલા અનેક લોકોએ પણ ટ્રાફિક અધિકારી રાણેને કહ્યું હતું કે એ કારને ટો કરવાનું બંધ કરે, તે છતાં રાણેએ કારને ટો કરવાનું બંધ કરવાને બદલે પોતાના મોબાઈલ ફોન પર વાત કરવાનું ચાલુ રાખ્યું હતું.